Document ID: /roh_data/filtered/fineweb-2-filterrobots_roh.jsonl.gz/30063

L’anteriur president dal Pakistan, Pervez Musharraf è mort en la vegliadetgna da 79 onns. El saja mort suenter lunga malsogna en in ospital da Dubai. Quai ha confermà l’armada pakistana envers l’emettur «CNN». Avant radund 23 onns aveva Musharraf surpiglià la pussanza suenter in putsch da l’armada. Da lez temp era el schef dal stab general da l’armada pakistana.
Il 2001 è el daventà uffizialmain president dal pajais islamic. Set onns pli tard ha el demissiunà suenter ch’il squitsch intern è vegnì memia grond pervi da ses stil da manar dictatoric, ma er perquai ch’el è s’avischinà als Stadis Unids.
Ord l'archiv